บิ๊กป้อม ยินดี รมต.ใหม่ ฝากแก้ ศก.-ว่างงาน ย้ำ รบ.ไม่ปิดกั้น นศ.ชุมนุม
พล.อ.ประวิตร วงษ์สุวรรณ รองนายกรัฐมนตรี ประชุมพรรคพปชร. ยินดี 3 รมต.ใหม่ ฝากเน้นแก้ปัญหาเศรษฐกิจ-ว่างงาน ย้ำ รบ.ไม่ปิดกั้น นศ.ชุมนุมใน-นอกสถานศึกษา แต่ขออยู่ในกรอบกติกาวันที่ 7 ส.ค. ที่ทำการพรรคพลังประชารัฐ พล.อ.ประวิตร วงษ์สุวรรณ รองนายกรัฐมนตรี ในฐานะหัวหน้าพรรค เป็นประธานประชุมกรรมการบริหารพรรค (กก.บห.) โดยมี 3 รัฐมนตรีใหม่ ประกอบด้วย นายอนุชา นาคาศัย รมต.ประจำสำนักนายกรัฐมตรี นายสุชาติ ชมกลิ่น รมว.แรงงาน และนางนฤมล ภิญโญสินวัฒน์ รมช.แรงงาน ซึ่งเป็น กก.บห.เข้าร่วมประชุมด้วยโดย พล.อ.ประวิตร ได้กล่าวแสดงความยินดีกับรัฐมนตรีทั้ง 3 คน พร้อมกับเน้นย้ำถึงปัญหาเศรษฐกิจ และการว่างงาน เนื่องจากมีรัฐมนตรีของพรรคถึง 2 คน ที่กำกับดูแลกระทรวงแรงงานนอกจากนี้ พล.อ.ประวิตร ได้หยิบยกการชุมนุมของกลุ่มนักศึกษาในขณะนี้ว่า รัฐบาล จะไม่มีการปิดกั้นการชุมนุม และเน้นสร้างความเข้าใจ และไม่ห้ามหากจะใช้สถานศึกษาในการชุมนุมเคลื่อนไหว แต่การทำกิจกรรมใดๆก็ตามต้องอยู่ภายใต้ขอบเขตกฎหมายภายใต้กรอบและกติกาทั้งนี้ ภายหลังเสร็จสิ้นการประชุม พล.อ.ประวิตร ได้เรียก นายสุชาติ และนางนฤมลหารือ คาดว่า เป็นการหารือเรื่องการแบ่งงาน ภายในกระทรวงแรงงาน โดยการหารือเป็นไปอย่างเคร่งเครียด
พล.อ.ประวิตร วงษ์สุวรรณ รองนายกรัฐมนตรี ยินดี 3 รมต.ใหม่ ฝากเน้นแก้ปัญหาเศรษฐกิจ-ว่างงาน ย้ำ รบ.ไม่ปิดกั้น นศ.ชุมนุมใน-นอกสถานศึกษา แต่ขออยู่ในกรอบกติกา 
ประวิตร วงษ์สุวรรณ,3 รมต.ใหม่,ประชุมพปชร.,พลังประชารัฐ,เศรษฐกิจ-ว่างงาน,ไม่ปิดกั้นนศ.ชุมนุม,ม็อบนักศึกษา,ข่าวทั่วไป